Začnite vyplnením predajného formulára na našej webovej stránke. Po vyplnení dostanete počiatočný odhad ceny a prepravný štítok DHL, ktorý použite na odoslanie telefónu k nám do Swappie. Len na základe predplateného prepravného štítku máte dopravu zadarmo. Potom telefón starostlivo zabaľte, avšak bez akéhokoľvek príslušenstva, ako je nabíjačka, slúchadlá alebo originálna krabica. Príslušenstvo neovplyvňuje cenu a nemôžeme ho ďalej predať. Doručenie telefónu trvá 1-3 pracovné dni. Keď dostaneme Váš telefón, tak náš odborný tím skontroluje jeho stav do 1- 4 pracovných dní. Ak sa stav telefónu zhoduje s Vašim popisom, tak platbu za telefón vykonáme automaticky prevodom na Váš bankový účet. Ak sa však stav telefónu líši od toho, čo ste uviedli, budeme Vás kontaktovať s aktualizovanou ponukou, ktorú môžete prijať alebo Vám telefón bezplatne pošleme späť. Počiatočný odhad ceny je platný 2 týždne po vyplnení predajného formulára, preto Vás prosíme do tejto doby nám zaslať daný telefón.